“Barselona” Suaresning xet-trigi evaziga klublar o‘rtasidagi JCh finaliga chiqdi

Klublar o‘rtasidagi jahon chempionati yarim finalida “Barselona” klubi Xitoyning “Guanchjou Evergrand” klubiga qarshi maydonga tushdi va yirik hisobda g‘alabaga erishdi. Bu haqda “Uff.uz” xabar bermoqda.

Uchrashuvda 3:0 hisobi qayd etilgan va gollarning barchasini kataloniyaliklar hujumchisi Luis Suares kiritgan. Urugvaylik hujumchi ikki golini o‘yindan kiritgan bo‘lsa, bittasini penaltidan urgan.
Ushbu o‘yinda “ko‘k-anorranglilar” yetakchisi Lionel Messi buyragidagi og‘riq tufayli maydonga tusha olmadi.
Turnir finali 20-dekabr kuni o‘tkaziladi. Unda “Barselona” Argentinaning “River Pleyt” jamoasiga qarshi maydonga tushadi.
Klublar o‘rtasidagi JCh. 1/2 final
Gollar: 1:0 – 39 Suares, 2:0 – 50 Suares, 3:0 – 67, penalti Suares.